
Raport de activitate pentru  anul 2025
Denumirea unităţii de asistenţă socială: CENTRUL  REZIDENȚIAL PENTRU  PERSOANE  VARSTNICE
Sediul unităţii de asistenţă socială: sat Tăuți, strada Principală, nr 128A, comuna Florești, județul Cluj
Număr mediu anual de beneficiari: 20
Denumirea fundaţiei/asociaţiei: ASOCIAȚIA  „BUNICI  FERICIȚI”
I. Introducere

Centrul Rezidențial pentru Persoane Vârstnice, aflat în subordinea Asociației „Bunici Fericiți”, și-a desfășurat activitatea și în anul 2025 în conformitate cu legislația în vigoare și cu standardele minime de calitate aplicabile serviciilor sociale destinate persoanelor vârstnice.

Obiectivul principal al centrului  a fost asigurarea unui mediu sigur, stabil și adaptat nevoilor beneficiarilor, prin furnizarea de servicii sociale, medicale și de îngrijire, menite să contribuie la menținerea sănătății, autonomiei și demnității acestora.

II. Beneficiarii centrului

În anul 2025, centrul a avut un număr de 25 de beneficiari rezidenți, cărora li s-au asigurat servicii de cazare, îngrijire, supraveghere, asistență medicală și socială, precum și sprijin pentru menținerea unei bune calități a vieții.

III. Activitatea desfășurată

Pe parcursul anului 2025 au fost organizate și desfășurate activități sociale, recreative și de stimulare cognitivă, adaptate nevoilor și capacităților fiecărui beneficiar.

Printre activitățile desfășurate se numără:

· activități de socializare și comunicare

· jocuri pentru stimularea memoriei și atenției

· terapie ocupațională și activități creative

· activități de grup și individuale

· meloterapie

· aniversarea zilelor de naștere și a onomasticilor

· sărbătorirea principalelor evenimente religioase și tradiționale

· plimbări și activități în aer liber, în funcție de starea de sănătate și condițiile meteorologice

· consiliere socială și sprijin emoțional

Aceste activități au avut ca scop prevenirea izolării sociale, menținerea relațiilor interpersonale, stimularea funcțiilor cognitive și îmbunătățirea stării psihice și emoționale a beneficiarilor.

IV. Asistență și îngrijire

Beneficiarii au beneficiat permanent de servicii de îngrijire și supraveghere, monitorizarea stării de sănătate, administrarea tratamentului prescris și asistență socială, în conformitate cu planurile individualizate de îngrijire.

Totodată, personalul centrului a urmărit menținerea autonomiei beneficiarilor prin încurajarea mobilizării zilnice, participării la servirea mesei în spațiile comune și implicării în activitățile organizate.

V. Respectarea standardelor de calitate

Pe parcursul anului 2025, activitatea centrului s-a desfășurat cu respectarea standardelor minime de calitate aplicabile serviciilor sociale, urmărindu-se permanent:

· respectarea drepturilor și demnității beneficiarilor

· asigurarea unui climat bazat pe respect și siguranță

· menținerea condițiilor de igienă și confort

· colaborarea cu aparținătorii beneficiarilor

· furnizarea unor servicii adaptate nevoilor individuale
Personalul unităţii de asistenţă socială :
Referitor la personal,  s-au  avut în vedere următoarele : 

· Instruirea personalului în munca cu bolnavii psihici

· Respectarea Codului etic de către personalul centrului

· Respectarea procedurilor privind identificarea, semnalarea și soluționarea cazurilor de abuz și neglijare

· Capacitatea de a acționa cu respect, calm și răbdare în relația cu persoana varstnică îngrijită pe toată perioada desfășurării activității

Toți cei implicati în furnizarea de servicii în centru trebuie să își desfășoare activitatea numai în aria de competență profesională determinată de licența și experiența profesională, conform postului pe care îl ocupă. Întreg personalul centrului are obligația de a-și îmbunătăți și actualiza permanent cunoștintele și deprinderile profesionale și de a le aplica în mod corect în practică.

Personalul angajat poate discuta cazurile rezidenților doar în scop profesional, în limita competenței și a sarcinilor de serviciu, numai cu persoanele implicate direct sau profesional în procesul de îngrijire. Informațiile obtinute pe parcursul procesului de îngrijire sunt confidențiale.

Personalul centrului recunoaște importanța fundamentală a relațiilor interumane și le promovează în practica profesională. Astfel se încurajează și se întăresc relațiile dintre persoane, cu scopul de a promova, reface, menține și/sau îmbunătăți calitatea vieții rezidenților din centru.

Personalul angajat are obligația de a respecta și promova demnitatea individului, unicitatea și valoarea fiecărei persoane. Astfel este interzisă practicarea, tolerarea, facilitarea sau colaborarea la orice formă de discriminare bazată pe rasă, etnie, sex, orientare sexuală, varsta, convingeri politice sau religioase, statut marital, situație materială, nivel de instruire, condiție sau statut social, deficiență fizică sau psihic

Principiile specifice care stau la baza prestării serviciilor sociale în cadrul Asociației                   ,,Bunici Fericiți”, sunt următoarele:
a)
respectarea şi promovarea cu prioritate a interesului superior al persoanei varstnice

b)
protejarea şi promovarea drepturilor persoanei varstnice în ceea ce priveşte egalitatea de şanse şi tratament, participarea egală, autodeterminarea, autonomia şi demnitatea personală şi întreprinderea de acţiuni nediscriminatorii şi pozitive cu privire la persoanele beneficiare;

c)
asigurarea protecţiei împotriva abuzului şi exploatării persoanei persoanei varstnice

d)
deschiderea către comunitate;

e)
ascultarea opiniei persoanei  varstnice şi luarea în considerare a acesteia, ţinându-se cont, după caz, şi de gradul său de  discernământ şi capacitatea de exerciţiu;

f)
asigurarea unei îngrijiri individualizate şi personalizate a persoanei varstnice

g)
preocuparea permanentă pentru adaptarea serviciilor și a programului de interventie psiho-socială, în baza potenţialului şi abilităţilor persoanei varstnice precum și a progreselor/nevoilor care apar pe durata acordării serviciilor;

h)
încurajarea iniţiativelor individuale ale aparținătorilor/reprezentanților legali şi a implicării active a acestora în soluţionarea situaţiilor de dificultate;

i)
asigurarea unei intervenţii profesioniste, prin echipe pluridisciplinare;

j)
asigurarea confidenţialităţii şi a eticii profesionale;

k)
responsabilizarea membrilor familiei, reprezentanţilor legali cu privire la exercitarea drepturilor şi îndeplinirea obligaţiilor;

l)
primordialitatea responsabilităţii persoanei, familiei cu privire la dezvoltarea propriilor capacităţi de integrare socială şi implicarea activă în soluţionarea situaţiilor de dificultate cu care se pot confrunta la un moment dat;

m)
colaborarea centrului/unităţii cu serviciul public de asistenţă socială și alte organisme care au în atenție persoana  varstnică /familia în cauză, după caz.

Calitatea serviciilor

Unitatea de asistenţă socială foloseşte instrumente de lucru specifice, dar şi potrivit legislaţiei aplicabile, inclusiv potrivit standardelor minime de calitate în baza cărora a obţinut licenţa de funcţionare:

· Instrumente de lucru utilizate- anchete sociale, plan individualizat de asistenţă şi îngrijire, fişe de monitorizare, contract de furnizare de servicii sociale;
· Ordinul nr. 29/2019 privind aprobarea standardelor minime de calitate pentru acreditarea serviciilor sociale destinate persoanelor vârstnice, persoanelor fără adăpost, tinerilor care au părăsit sistemul de protecţie a copilului şi altor categorii de persoane adulte aflate în dificultate, precum şi pentru serviciile acordate în comunitate, serviciilor acordate în sistem integrat şi cantinelor sociale;

· HOTARÂREA Nr. 886 din 5 octombrie 2000 pentru aprobarea Grilei nationale de evaluare a nevoilor persoanelor vârstnice;

· Ordinul nr. 73/2005 privind aprobarea modelului Contractului pentru acordarea de servicii sociale, încheiat de furnizorii de servicii sociale, acreditaţi conform legii, cu beneficiarii de servicii sociale;
· Contractul pentru acordarea serviciilor sociale are următoarele anexe:

· Anexa 1-Fişa de evaluare

· Anexa 2-Plan individualizat de asistenţă şi îngrijire

· Anexa 3-Detalierea serviciilor şi obligaţiilor părţilor contractante

· Anexa 4-Răspunderea privind serviciile medicale

· Anexa 5-Proceduri de învoire, vizite şi plecări din centru

· Anexa 6-Procedura în faza terminală şi în caz de deces

· Anexa 7- Lista privind persoanele cu acces restricţionat la vizitarea beneficiarilor

· Anexa 8-Servicii la costuri suplimentare

· Anexa 9-Proces verbal de predare-primire

De asemenea, se folosesc fişe de monitorizare şi chestionare pentru măsurarea satisfacţiei beneficiarilor, care se aplică periodic.

Proceduri de evaluare a serviciilor de asistenţă socială:

- fișă de evaluare/reevaluare socio-medicală în care sunt trecute datele personale ale fiecărui beneficiar în parte, situaţia socială, starea de sănătate etc. Se evaluează de asemenea gradul de dependenţă, urmărindu-se capacitatea beneficiarului de a întreprinde şi de a efectua singur activităţile de bază ale vieţii de zi cu zi, se urmăreşte capacitatea acestuia în ceea ce priveşte efectuarea activităţilor instrumentale şi se evaluează statusul senzorial şi psihoafectiv. Se identifică de asemenea nevoile fiecărui beneficiar, inclusiv în ceea ce priveşte nevoile educaţionale, culturale, spirituale, etc. În funcţie de această evaluare, fiecărui beneficiar i se vor asigura serviciile de care are nevoie şi va fi ghidat spre acele activităţi care i se potrivesc. 

- chestionare de evaluare a satisfacției beneficiarilor prin care se măsoară satisfacţia beneficiarilor pentru serviciile oferite, aici fiind inclus şi personalul ASOCIAȚIEI  BUNICI  FERICIȚI. Aceste chestionare au menirea de a îmbunătăţi continuu serviciile oferite şi de a introduce în programa zilnică activităţi menite să satisfacă cerinţele beneficiarilor. Prin aplicarea acestor chestionare, beneficiarii se bucură de faptul că au un cuvânt de spus şi că pot contribui la bunăstarea colectivă. În concluzie, prin faptul că se implică în completarea chestionarelor, beneficiarii ASOCIAȚIEI  „BUNICI  FERICIȚI” se simt importanţi şi utili.

4. Rezultatele activităţii :
Evaluarea beneficiarilor ASOCIAȚIEI BUNICI FERICIȚI se face periodic şi se foloseşte Fişa de Evaluare-Reevaluare Socio-Medicală. În aceasta sunt trecute datele de identificare a persoanei evaluate, se urmăresc schimbările pe plan psiho-social, economic, evoluţia stării de sănătate, se reevaluează gradul de dependenţă în ceea ce priveşte activităţile de bază ale vieţii de zi cu zi, activităţile instrumentale, statusul senzorial şi psiho-afectiv.  

Rezultatele obţinute în urma activităţilor planificate şi realizate sunt: 

· Cresterea calității serviciilor prin perfecționarea profesională continuă, o evaluare realistă a rezidenților, cu planuri de intervenție cat mai eficiente, o evaluare periodică obiectivă a plusurilor și minusurilor din activitatea curentă

· Beneficiarii participă la diverse activităţi, în funcţie de preferinţele şi de capacitatea fiecăruia

· Îngrijirile medicale non-stop conferă beneficiarilor încrederea că sunt în siguranţă

· Asigurarea unei intervenţii profesioniste, prin echipe pluridisciplinare

· Fiecare beneficiar primeşte serviciile necesare,  în funcţie de nevoile individuale

Beneficiarii trăiesc într-un  mediu de viaţă prietenos care promovează iniţiativa proprie şi răspunde dorinţelor şi aşteptărilor  fiecăruia :
Număr de beneficiari :

- noi admişi în program în cursul anului 2025 :  17  beneficiari                                                       - care au părăsit programul în cursul anului 2025 :  19 beneficiari                   - total asistaţi în cursul anului 2025 :  32  beneficiari

VI. Concluzii

În anul 2025, activitatea Centrului Rezidențial pentru Persoane Vârstnice „Bunici Fericiți”, s-a desfășurat în condiții corespunzătoare, având ca obiectiv principal creșterea calității vieții beneficiarilor și asigurarea unor servicii sociale și de îngrijire adaptate nevoilor acestora.

Prin implicarea echipei multidisciplinare și prin organizarea permanentă de activități sociale, recreative și de stimulare cognitivă, s-a urmărit menținerea autonomiei, prevenirea izolării și promovarea unui climat bazat pe respect, siguranță și demnitate pentru toate persoanele rezidente. Având ca unul din obiective principale dezinstituționalizarea, cu reintegrarea acestora în familie, am reușit să avem un  beneficiar reintegrat în familie în cursul acestui an.
Data,

10.01.2026
Preşedinte/director ,                                                                               Asistent social,
VICENȚIU  TOMA  POP                                                                    ALEXANDRA STAN

